CELEX: 32013R0465
Language: lt
Date: 2013-05-16 00:00:00
Title: 2013 m. gegužės 16 d. Tarybos įgyvendinimo reglamentas (ES) Nr. 465/2013, kuriuo iš dalies keičiamas Reglamentas (EB) Nr. 192/2007, nustatantis galutinį antidempingo muitą tam tikram Indijos, Indonezijos, Malaizijos, Korėjos Respublikos, Tailando ir Taivano kilmės importuojamam polietileno tereftalatui

22.5.2013   
            
            
               LT
            
            
               Europos Sąjungos oficialusis leidinys
            
            
               L 135/1
            
         TARYBOS ĮGYVENDINIMO REGLAMENTAS (ES) Nr. 465/2013
   2013 m. gegužės 16 d.
   kuriuo iš dalies keičiamas Reglamentas (EB) Nr. 192/2007, nustatantis galutinį antidempingo muitą tam tikram Indijos, Indonezijos, Malaizijos, Korėjos Respublikos, Tailando ir Taivano kilmės importuojamam polietileno tereftalatui
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos Bendrijos narėmis nesančių valstybių (1), ypač į jo 8 ir 9 straipsnius,
   atsižvelgdama į Europos Komisijos pasiūlymą, pateiktą pasikonsultavus su Patariamuoju komitetu,
   kadangi:
   A.   ANKSTESNĖ PROCEDŪRA
   
   
               (1)
            
            
               Taryba Reglamentu (EB) Nr. 192/2007 (2) nustatė galutinį antidempingo muitą tam tikram Indijos, Indonezijos, Malaizijos, Korėjos Respublikos, Tailando ir Taivano kilmės importuojamam polietileno tereftalatui, pasibaigus priemonių galiojimo termino peržiūrai ir dalinei tarpinei peržiūrai. Priemonės nustatytos 2000 m. rugpjūčio mėn. (3) Šiuo metu atliekama kita šių priemonių galiojimo termino peržiūra (4).
            
         
               (2)
            
            
               Sprendimu 2000/745/EB (5) Komisija priėmė, be kita ko, Indonezijos bendrovės „P.T. Polypet Karyapersada“ (toliau – „Polypet“) pasiūlytą įsipareigojimą dėl kainos. Paskelbus su naujojo eksportuotojo peržiūra (6) susijusius faktus ir išvadas, Sprendimu 2002/232/EB (7) Komisija priėmė Indijos bendrovės „Futura Polymers Ltd“, kuri buvo pervadinta „Futura Polyesters Ltd“ (toliau – „Futura“) (8), įsipareigojimą.
            
         B.   ĮSIPAREIGOJIMŲ PANAIKINIMAS IR REGLAMENTO (EB) Nr. 192/2007 DALINIS PAKEITIMAS
   
   
               (3)
            
            
               Komisija Sprendimu 2013/223/ES (9) panaikino priimtus bendrovių „Polypet“ ir „Futura“ įsipareigojimus. Todėl Reglamentas (EB) Nr. 192/2007 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 192/2007 2 straipsnio 3 dalyje pateikta lentelė pakeičiama taip:
   
      
                  Šalis
               
               
                  Bendrovės
               
               
                  Papildomas TARIC kodas
               
            
                  „Indija
               
               
                  
                     Reliance Industries Ltd
                  
               
               
                  A181
               
            
                  Indija
               
               
                  
                     Pearl Engineering Polymers Ltd
                  
               
               
                  A182
               
            
                  Indija
               
               
                  
                     Dhunseri Petrochem & Tea Ltd
                  
               
               
                  A585“.
               
            
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 16 d.
      
         
            Tarybos vardu
         
         
            Pirmininkas
         
         R. QUINN
      
   
   
      (1)  OL L 343, 2009 12 22, p. 51.
   
      (2)  OL L 59, 2007 2 27, p. 1.
   
      (3)  OL L 199, 2000 8 5, p. 48.
   
      (4)  OL C 55, 2012 2 24, p. 4.
   
      (5)  OL L 301, 2000 11 30, p. 88.
   
      (6)  OL L 78, 2002 3 21, p. 4.
   
      (7)  OL L 78, 2002 3 21, p. 12.
   
      (8)  OL C 116, 2003 5 16, p. 2.
   
      (9)  Žr. šio Oficialiojo leidinio p. 19.